আব্দুল্লাহ ইয়ামিন আব্দুল গাইয়ুম
আব্দুল্লাহ ইয়ামিন আব্দুল গাইয়ুম (; জন্ম: ২১ মে, ১৯৫৯) মালদ্বীপ প্রজাতন্ত্রের ৬ষ্ঠ ও বর্তমান রাষ্ট্রপতির দায়িত্ব পালন করছেন। মালদ্বীপের আইনসভা পিপলস মজলিসে সংখ্যালঘিষ্ঠ দলের নেতা ছিলেন। ১৯৯৩ সাল থেকে অদ্যাবধি ধারাবাহিকভাবে চার মেয়াদে সংসদ সদস্যরূপে নির্বাচিত হয়ে আসছেন। তিনি মিমু ও বা প্রবালদ্বীপ সংসদীয় এলাকা থেকে প্রতিনিধিত্ব করছেন।
মোহাম্মদ ওয়াহিদ হাসান
মোহাম্মদ ওয়াহিদ হাসান মানিক (; জন্ম: ৩ জানুয়ারি, ১৯৫৩) মালেতে জন্মগ্রহণকারী মালদ্বীপের বিশিষ্ট রাজনীতিবিদ। ৭ ফেব্রুয়ারি, ২০১৩ থেকে ১৭ নভেম্বর, ২০১৩ তারিখ পর্যন্ত মেয়াদকালে তিনি মালদ্বীপের ৫ম রাষ্ট্রপতির দায়িত্ব পালন করেছেন। একসময় তিনি সংবাদ উপস্থাপক ছিলেন। এছাড়াও তিনি জাতিসংঘে ইউনিসেফ, ইউএনডিপি ও ইউনেস্কো’র কর্মকর্তার দায়িত্ব পালন করেন। তিনি মালদ্বীপের সংসদের সদস্য ছিলেন। মালদ্বীপের প্রথম নাগরিক হিসেবে মার্কিন যুক্তরাষ্ট্রের স্ট্যানফোর্ড বিশ্ববিদ্যালয় থেকে পিএইচডি ডিগ্রী অর্জন করেন। প্রথম ব্যক্তি হিসেবে মালদ্বীপ টেলিভিশনের পর্দায় উপস্থাপিত হয়েছেন তিনি।